Nākamā pietura

Nākamā pietura ir Intara Busuļa albums, kas izdots 2017. gada 1. martā. Tas veidots kopā ar komponistu Kārli Lāci un "Abonementa orķestri".

 Tapšana 
Albumā apkopotas Kārļa Lāča un Intara Busuļa dziesmas ar Māras Zālītes, Justīnes Kļavas, Kārļa Vērdiņa, Annas Auziņas, Ilmāra Šlāpina, Imanta Ziedoņa un Jāņa Elsberga vārdiem. Kā Busulis atklāja intervijā, "Vispār albums ir paredzēts simfoniskajam orķestrim, gatavots 2016. gada vasaras koncertiem. Lai viss orķestris varētu kārtīgi izspēlēties, Kārlis Lācis pacentās — sakomponēja, noaranžēja dziesmiņas simfoniskajam orķestrim un, protams, arī "Abonementa orķestrim"." Apmēram puse albuma dziesmu jau iepriekš tika atskaņotas 2016. gada koncertos. Vairākas albuma dziesmas iekļautas arī 2016. gadā izdotajā koncertieraksta DVD, kas saņēmis Latvijas Mūzikas ierakstu gada balvu 2016 kā gada labākais koncertieraksts.

Albuma dziesma "Miglas rīts" 2016. gadā bija nominēta Latvijas Mūzikas ierakstu gada balvai 2016 nominācijā "Radio hits",Uz Zelta Mikrofonu kategorijā Radio hits pretendē Dons, Intars Busulis, Prāta Vētra un Musiqq  aptaujas "Muzikālā banka 2016" finālā tā klausītāju un ekspertu apvienotajā balsojumā iekļuva 2. vietā.Uzzini aptaujas "Muzikālā banka 2016" vietu sadalījumu . Parmuziku.lv, 2017. gada 21. janvārī.

Albuma noformējumā izmantotas Aigas Rēdmanes fotogrāfijas, kas fotogrāfētas Izraēlā, Haifas nacionālajā parkā.

Mūzikas kritiķis Sandris Vanzovičs "Neatkarīgajā Rīta Avīzē" atzina, ka ""Nākamā pietura" ir labākais un interesantākais, kas līdz šim dzirdēts no Intara Busuļa un komponista Kārļa Lāča sadarbības."Sandris Vanzovičs. Intara Busuļa nākamā pietura. NRA, 2017, 9. marts. Arī Jānis Žilde recenzijā rakstīja, ka "šis ir Intara Busuļa labākais ieraksts."Jānis Žilde. No Talsiem līdz Maskavai: Intars Busulis «Nākamā pietura» . tvnet.lv, 2017, 30. marts.

Divus mēnešus pēc izdošanas tika ziņots, ka pārdoti vairāk nekā 5000 albuma eksemplāru, un tas sasniedzis Zelta diska statusu.Busuļa albumam «Nākamā pietura» Zelta diska statuss . tvnet.lv

2018. gada 27 februārī albums saņēma Latvijas Mūzikas ierakstu gada balvu divās nominācijās: kā gada labākais popmūzikas albums un arī kategorijā "Gada ieraksts".“Zelta Mikrofons 2018” (Intars Busulis, gada albums)

 Dziesmu saraksts 
 Nākamā pietura — depo (K. Lācis / M. Zālīte) — 4:42
 Ja es šonakt atnāktu (K. Lācis / J. Kļava) — 4:02
 Debesis (I. Busulis / K. Vērdiņš) — 4:12
 Rainis (K. Lācis / K. Vērdiņš) — 4:46
 Reiz tu nāksi klusumā (I. Busulis / A. Auziņa) — 3:09
 Skrienot (K. Lācis / K. Vērdiņš) — 3:39
 Es tevi pamīlētu tā (K. Lācis / I. Ziedonis) — 4:45
 Iesniegums (K. Lācis / M. Zālīte) — 4:24
 Izturēt bez tevis (K. Lācis / I. Šlāpins) — 3:32
 Viesnīcā lētā un svešā (K. Lācis / M. Zālīte) — 3:35
 Šodien visa pasaule ir ciet (K. Lācis / M. Zālīte) — 4:09
 Skaistā (K. Lācis / K. Vērdiņš) — 4:12
 Miglas rīts (I. Busulis / J. Elsbergs) — 4:13

 Atsauces 

Kategorija:2017. gada albumi